《次韵沃祥卿见谢 其一》
宋代·方一夔

屡缘倦翼发虚弹，抛掷明珠不惮难。但见云烟归笔下，不知风雨做秋阑。

枌乡人在依馀热，桑落春浓压早寒。时鼓梅花无谱曲，坐中惊倒董庭兰。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。